Samojiečiai
Samojiečiai (angl. Samoans) − Ramiojo vandenyno Samoa salų gyventojai. Pagal kilmę, kalbą ir kultūrą samojiečiai priklauso polineziečiams. Apie 80% tikinčiųjų − protestantai, likusieji daugiausia katalikai. Samojiečiai verčiasi žemdirbyste, žvejyba. Yra išlikusi kaimo bendruomenė, didžioji šeima, pagal kilmę renkamų vadų institutas. 2006 m. duomenimis Samoa gyveno apie 188 000 samojiečių.